text: Motorcyklerne blev luftet til påsketræf
  24 marts 2016 kl. 15.45
  Massevis af motorcykler blev vist frem til det traditionsrige træf på Torvet i Esbjerg.
  For mange motorcykelentusiaster har dagen i dag været ventet med længsel. Skærtorsdag markerer nemlig årets første store motorcykeltræf, hvor de tohjulede køretøjer endelig kan komme ud og blive luftet.
  Torvet i Esbjerg var fyldt med omkring tusind motorcykler, der hele vinteren bare har holdt og ventet på at blive brugt igen.
  Ud over motorcyklister og tilskuere var også politiet til stede ved dagens træf. De brugte anledningen til at dele et par billeder på Twitter, som du kan se her.
  God stemning på Torvet i Esbjerg #benfeldt #politidk pic.twitter.com/wEqb7lLLqq
  
  Klar til afgang fra Torvet mod Ravnsbjergvej. Lutter glade mennesker #benfeldt #politidk pic.twitter.com/yi6mOd4Euk
  
  En rolig vagt i syd og sønderjylland. Masser af glade mennesker til MC træf i Esbjerg.  #politidk
  
  